laion/Wikipedia-Exotic huggingface dataset:
Rude Awakening

Rude Awakening (התעוררות גסת-רוח) הוא האלבום האחרון של להקת הת'ראש מטאל מגאדת' לפני פירוקה ב-2002. הלהקה התאחדה ב-2004 כאשר רק דייב מאסטיין נשאר מההרכב הקודם. האלבום תוכנן להיות מוקלט בהופעה בארגנטינה, אך לאור מאורעות 11 בספטמבר הלהקה החליטה להקליט את האלבום בארצות הברית. האלבום דחה כמעט לגמרי את החומרים ה"יותר רכים" של מגאדת' (כמו האלבום Risk, אשר אף שיר מתוכו לא נכלל בהופעה), ונראה כאילו מגאדת' החליטו לחזור להתנהגותם המקורית, ל"ימי המטאל" של שנות ה-80 ותחילת שנות ה-90. השירים בהופעה זו נבחרו על ידי מעריצי הלהקה באתר האינטרנט של הלהקה. השירים וה-DVD הוקלטו בשתי הופעות, אשר נערכו במשך שני לילות רצופים בנובמבר 2001. ההופעה הראשונה הוקלטה בטוסון, אריזונה, ובלילה לאחר מכן מגאדת' הופיעו בהופעה כמעט זהה (כדי להבטיח שהווידאו והאודיו של ההופעה יצא חלק, וכדי שיהיו יותר אפשרויות עריכה). ההופעה השנייה נערכה בפיניקס, אריזונה. כל השירים נכתבו על ידי דייב מאסטיין, אלא אם צוין אחרת. "Dread and the Fugitive Mind" – 4:12 "Kill the King" – 3:50 "Wake Up Dead" – 3:26 "In My Darkest Hour" (מאסטיין, דייוויד אלפסון) – 5:28 "Angry Again" – 3:22 "She-Wolf" – 8:17 "Reckoning Day" (מאסטיין, מרטי פרידמן, אלפסון) – 4:24 "Devil's Island" – 5:06 "Train of Consequences" – 4:30 "A Tout le Monde" – 4:49 "Burning Bridges" – 4:56 "Hangar 18" – 4:45 "Return to Hangar" – 3:54 "Hook in Mouth" (מאסטיין, אלפסון) – 4:40 "Almost Honest" (מאסטיין, פרידמן) – 3:57 "1000 Times Goodbye" – 6:14 "The Mechanix" – 4:36 "Tornado of Souls" (מאסטיין, אלפסון) – 5:47 "Ashes in Your Mouth" (מאסטיין, פרידמן, אלפסון, ניק מנזה) – 6:04 "Sweating Bullets" – 4:38 "Trust" (מאסטיין, פרידמן) – 6:46 "Symphony of Destruction" – 4:50 "Peace Sells" – 5:22 "Holy Wars... The Punishment Due" – 8:51 דייב מאסטיין: שירה, גיטרה דייוויד אלפסון: גיטרה בס, קולות רקע אל פיטרלי : גיטרה ראשית, קולות רקע ג'ימי דגראסו: תופים מידע על האלבום Rude Awakening באתר MusicBrainz
פטריית תה

פטריית התה היא צורת חיים סימביוטית הבנויה ממארג סימביוטי של שמרים וחיידקים. הסימביוזה נקראת SCOBY שהם ראשי תיבות של "Symbiotic Culture Of Bacteria and Yeast". התוצר של התססה עם SCOBY הוא משקה פרו-ביוטי מסורתי בשם קוֹמְבּוּצָ'ה. קמבוצ'ה מזכירה שמפניה מבחינת הבעבוע העדין שלה. לקמבוצ'ה יכולת להכיל מגוון של טעמים מורכבים ומעודנים. קמבוצ'ה צוברת הכרה בעולם המערבי כמשקה מרענן בטעמים בעל תכולת סוכר נמוכה התומך בבריאות מערכת העיכול. פטריית התה ניזונה מתה וסוכר. הסוכר מפורק כמעט כולו במהלך ההתססה. התוצר הסופי מכיל כמויות קטנות מאוד של סוכר ואלכוהול והוא משופע בנוגדי חמצון ובוויטמינים. נחשבת לאחת מפטריות המרפא הידועות. רכיבי הבסיס של הקמבוצ'ה הם: תה, סוכר, וסימביוזה המורכבת משמרים ומחיידקים פרו-ביוטיים. תהליך התסיסה מזכיר תהליכי תסיסה\החמצה אחרים כגון החמצת חלב ליוגורט, אולם הוא מורכב יותר כי מדובר בתסיסה דו-שלבית. השלב הראשון מבוצע על ידי השמרים בעוד השלב השני מבוצע על ידי החיידקים הפרו-ביוטיים. בשלב הראשון של התסיסה הסוכרוז הופך, בעזרת השמרים, לגלוקוז ופרוקטוז. בשלב השני, החיידקים הפרו-ביוטיים הופכים את הגלוקוז והפרוקטוז לחומצות (Gluconic acid, Acetic acid) והשמרים הופכים את הגלוקוז והפרוקטוז ל-CO2 שנותן למשקה את הבעבוע האופייני ולאתאנול. בהכנה שגרתית קמבוצ'ה לא מכילה יותר מ-1% אלכוהול והיא בטוחה לצריכה גם על ידי ילדים. החיידקים הפר-ביוטיים יוצרים גם צלולוז שיוצר שכבה צמיגית על פני הנוזל. שכבת הצלולוז הזו נקראת pellicle. פעמים רבות אנשים טועים לחשוב שה-pellicle היא פטריית התה עצמה. ישנם 2 שיטות נפוצות להכנה ביתית: התססה מתמדת (continuous brewing) או התססה דו-שלבית. בהתססה מתמדת ה-SCOBY חשוף לאוויר כל הזמן והמגדל מוציא נוזל קמבוצ'ה ממיכל הגידול ומוסיף במקומו תערובת תה וסוכר. היתרונות של תהליך זה הם הפשטות שלו והתחזוקה הקלה. החסרונות של תהליך זה הם חוסר יכולת להוסיף טעמים וכן איכות המשקה וטעמו הירודים בהשוואה להתססה דו-שלבית או להתססה תעשייתית. בהתססה דו-שלבית מתקיים השלב הראשון בנוכחות אוויר יחד עם ה-pellicle בדומה להתססה מתמדת. שלב זה נקרא F1. השלב השני מבוצע במיכל אטום עם טעמים נוספים וללא ה-pellicle. מטרת שלב זה לתת טעמים ולשמר את הבועות הנוצרות. שלב זה נקרא F2. פטריית התה משמשת מזה מאות שנים להפיכת תה ממותק למשקה חמצמץ ולעיתים תוסס בשם "קומבוצ'ה". מנהג זה נפוץ במזרח הרחוק במשך לפחות אלפיים שנה, וכן במזרח אירופה במשך המאות האחרונות. מסורות של העמים המגדלים את הפטרייה מייחסות למשקה סגולות בריאותיות. פטריית התה הובאה גם לישראל עם העולים מחבר המדינות ומגדלים אותה לשימוש ביתי. מדיה וקבצים בנושא פטריית תה בוויקישיתוף שי רינגל, ‏את מחליטה איזו חליטה, באתר ‏מאקו‏, 20 ביוני 2019 רוני קשמין, שותים לבריאות: סוד קסמה המסתורי של פטריית הקומבוצ'ה, באתר הארץ, 29 בספטמבר 2018
יוסה

יוסה או יוסף, על פי הברית החדשה הוא השני מבין אחי ישו. על פי המסופר בבשורה על-פי מרקוס ו' 3, ישו מתואר כבנה של מרים וכאחיהם של יעקב, יוסה, יהודה ושמעון (ועוד מוזכרות אחיות בלא ציון שמם). בבשורה על פי מרקוס ט"ו 40 מתוארות הנשים הנוכחות בצליבת ישו ומצוינת אימו של ישו בתיאור "מרים, אימם של יעקב הקטן ושל יוסה". תיאורים אלה מופיעים גם בבשורה על-פי מתי, אולם שם מכונה יוסה בשם "יוסף" או "יוסס". בימי הביניים זוהה יוסה עם יוסף בר-סבא המוזכר במעשי השליחים כמועמד להפוך לאחד מהשליחים לאחר מותו של יהודה איש קריות. כמו כן יוסה מופיע כשלישי בסדר הירושה (השם מופיע בצורה "יוסטוס") אחרי ישו (אחרי יעקב ואחרי שמעון מירושלים) בספרו של אוסביוס מקיסריה "ההיסטוריה של הכנסייה". מערת הקבורה של ישו ערך זה הוא קצרמר בנושא נצרות ובנושא אישים. אתם מוזמנים לתרום לוויקיפדיה ולהרחיב אותו.
ביטון

בִּיטוֹן או בוטון/די בוטון, הוא שם משפחה יהודי ספרדי נפוץ שהתגלגל מהמילה הלטינית "ויטאס" (חיים בעברית). רוב נושאי שם משפחה זה הם צאצאי יהדות מרוקו. שם המשפחה הופיע בתעודות מספרד כבר במאה ה-14. על פי נתוני הלמ"ס, נכון ל-2017, השם ביטון הוא החמישי בשכיחותו בישראל, אחרי כהן, לוי, מזרחי ופרץ. האם התכוונתם ל... אישים ששם משפחתם ביטון: אבי ביטון – שף ישראלי אברהם ביטון – איש ציבור ישראלי שכיהן כחבר הכנסת השישית אברהם ביטון (קצין משטרה) – קצין במשטרת ישראל אדווה ביטון – ד"ר לכימיה תרופתית ומתמודדת במפלגת הבית היהודי ובהמשך בעוצמה יהודית. התפרסמה בעקבות פציעתה הקשה ובהמשך מותה של בתה, אדל, בפיגוע זריקת אבנים בידי מחבל פלסטיני. איזבלה ביטון – מחברת ספרי בישול בריטית אילן ביטון – תת-אלוף בצה"ל, מפקד כוחות הנ"מ אלי ביטון – כדורגלן ישראלי, קשר מכבי הרצליה אסתר (אתי) זך ביטון - זמרת ישראלית הידועה בשם הבמה "אישתאר" בני ביטון – ראש עיריית דימונה ארז ביטון – משורר ישראלי בן ביטון – כדורגלן ישראלי גדי ביטון – רקדן וכוריאוגרף ישראלי גיל דסיאנו ביטון – שחקן ישראלי דוד ביטון – קצין משטרה ישראלי דודו ביטון – כדורגלן ישראלי דן ביטון – אלוף במיל'. דניאל ביטון – רב וראש מכון המאו"ר להוצאת ספרי קודש לאור ז'אק ביטון - שם הכיסוי של הסוכן הכפול המצרי, רפעת אל גמאל, שפעל בישראל יניב ביטון – שחקן תיאטרון ישראלי יעקב ביטון – משורר ישראלי חתן פרס טבע לשירה יפעת ביטון – היא עורכת דין ישראלית, מתמחה בתחומי דיני הנזיקין, מגדר ודיני אנטי אפליה יפעת שאשא-ביטון – חברת הכנסת מטעם כולנו מיכאל ביטון – שר תחת בני גנץ במשרד הביטחון וחבר כנסת מטעם מפלגת כחול לבן. לשעבר ראש המועצה המקומית ירוחם מיכה ביטון – סולן, גיטריסט ומלחין ישראלי. ממובילי להקת טאנארא בעבר מלי שחורי ביטון – פרופסור לקרימינולוגיה מרדכי ביטון – כדורגלן ישראלי משה ביטון – כדורגלן ישראלי, חלוץ בני יהודה ניר ביטון – כדורגלן ישראלי סימון ביטון – במאית סרטים דוקומנטריים צ'רלי ביטון – פעיל חברתי ישראלי, ממייסדי הפנתרים השחורים וחבר כנסת מטעם חד"ש רפאל ביטון – רב ישראלי שמעון ח. ביטון – רב ישראלי שמעון ביטון (בית שמש) – רב ישראלי שמעון ביטון (לוד) – רב ישראלי תמי ביטון – אשת חינוך ישראלית, ראש מדרשת אמי"ת באר בירוחם. אחר: קליאוביס וביטון – דמויות מן היוונית בִּיטוּן - שימוש בבטון https://www.cbs.gov.il/he/mediarelease/Pages/2019/שמות-משפחה-בישראל-2017.aspx
יהודה, אחי ישו

יהודה, על פי המסופר בברית החדשה, היה אחד מבניו של יוסף ואחיו של ישו. על פי המסופר בבשורה על-פי מרקוס ו' 3, מתואר ישו כבנה של מרים וכאחיהם של יעקב, יוסה, יהודה ושמעון (ועוד מוזכרות אחיות בלא ציון שמן). יש המזהים את יהודה כאחד מהשליחים המכונה יהודה השליח (המכונה בבשורה על-פי לוקאס בשם "יהודה מיעקב" כאשר השם מפורש כ"יהודה אחי יעקב" - וכך תורגם הביטוי בתנ"ך המלך ג'יימס). לפי סברה אחת יהודה הוא השליח תומאס הקדוש. מקור השם "תומאס" הוא מהמילה "תאום", ובארמית וביוונית הוא נקרא בשם "דידמוס" שמשמעו "תאום". על פי הסברה, יהודה נקרא בשם זה בשל דמיונו לישו ועל מנת להבדילו מיהודה איש קריות. ישנה מסורת נוצרית לפיה יהודה כתב את איגרת יהודה - אחד מספרי הברית החדשה. הגסיפוס, היסטוריון נוצרי מהמאה השנייה מזכיר בכתביו צאצאים של יהודה החיים ברומא בתקופת הקיסר הרומי דומיטיאנוס. אוסביוס מקיסריה בספרו "תולדות הכנסייה" (ספר שלישי, פרקים 19–20) מספר כי דומיטיאנוס הורה על הריגת כל צאצאי דוד המלך, וכי כופרים הסגירו את הנכדים של יהודה (אחיו של ישו) שהיו צאצאי דוד המלך, אולם לאחר משפט שחרר דומטיאנוס את הנכדים. בהמשך מציין אוסביוס כי בתקופת שלטונו של הקיסר טראיאנוס הוצא להורג יהודה קיריאקוס - נכדו של יהודה.
סיסאים

סיסאים (שם מדעי: Apodiformes) היא סדרת עופות קטנים ושוכני אוויר מובהקים. הם המעופפים המהירים והגמישים ביותר מבין העופות. הכנפיים ארוכות וצרות מאוד. הזרוע והאמה קצרות מאוד והאברות ארוכות מאוד. בזאת הם נבדלים מכל העופות. הרגליים קטנות וחלשות ביותר, את מזונם משיגים ביעף, או בתוך-כדי רפרוף באוויר. מטילים 2 ביצים לבנות, מוארכות וגדולות, ביחס לגודל העוף. הגוזלים בוקעים עירומים. המין הגדול בסדרה זו הוא סיס לבן עורף (Streptoprocne semicollaris) ודומה לו בגודלו סיס כתום (Hirundapus celebensis), משקלם עד 225 גרם ומוטת הכנפיים 0.6 מ'. הקטן ביותר הוא סיס גמד (Collocalia troglodytes) ששוקל רק 5.4 גרם ואורכו עד 9 ס"מ. בסדרה 2 משפחות: משפחה סיסיים (Apodidae) משפחה סיסים מצוייצים (Hemiprocnidae) בעבר היו בסדרה גם הקוליבראים אך היום הם נחשבים סדרה עצמאית - קוליבראים (Trochiliformes). Tachymarptis melba סיסי חומות מעופפים Aeronautes saxatalis Apus caffer Hemiprocne longipennis סלנגנה (סיס מערות) ממין Aerodramus salangana מדיה וקבצים בנושא סיסאים בוויקישיתוף סיסאים, באתר ITIS (באנגלית) סיסאים, באתר NCBI (באנגלית) סיסאים, באתר Animal Diversity Web (באנגלית) סיסאים, באתר האנציקלופדיה של החיים (באנגלית) סיסאים, באתר GBIF (באנגלית) סיסאים, באתר אנציקלופדיה בריטניקה (באנגלית)
בדיקות אינטגרציה

בדיקת אינטגרציה, הנקראת גם בדיקת שילוב (לפי האקדמיה ללשון: בדיקת כילול), היא אחת מסדרה של בדיקות המבוצעת בתהליך מחקר ופיתוח, במטרה לבדוק את ההשפעה שיש לחלק מוגדר במערכת עם חלקים אחרים במערכת ועם מערכות מקבילות ומשיקות. בדיקות האינטגרציה מבוצעות על ידי חיבור של כמה מודולים בודדים ומחברים אותם למערכת או לתת מערכת, או למערכת חיצוניות. בדיקות האינטגרציה מבוצעות בדרך כלל לאחר שכל בדיקות היחידה התבצעו. גורמים ראשיים הנבדקים בבדיקות האינטגרציה הם הפונקציונליות והביצועים המרכזיים של המערכת בהינתן המודולים השונים. ישנן כמה רמות בבדיקה עצמה: בדיקת שילוב בין רכיבים שונים בתוך המערכת, אשר מתבצעת לאחר בדיקת כל רכיב על ידי בדיקת יחידה. ביצוע שילוב בין מרכיבי המערכת לבין הסביבה בה הם מיועדים לפעול. באינטגרציה שכזאת יש לצד המפתח שליטה רק על צד אחד מהממשק המיועד, לכן ישנה חשיבות בתאימות של המרכיבים, ואי תאימות שכזאת צפויה להתגלות בשלב בדיקות האינטגרציה. לרוב, בדיקות שכאלה, נקבעות מראש על ידי ראשי הפרויקט, כדי שבסופו של תהליך יהיה ממשק חלק בין המודולים שהוכנו לבין מודולים קיימים וסביבת העבודה כולה. לעיתים, מתבצעות בדיקות שכאלה אל מול מספר סביבות, וסביבות משתנות, כל זאת תלוי ביעד הפרויקט ובמטרות שהוצבו. ישנן מספר צורות עבודה לביצוע הבדיקות, רובן מבוססות על בסיס הבדיקה, המוגדר במסמכי האפיון ובארכיטקטורת המערכת (למשל בתוכנה, ארכיטקטורת תוכנה כגון עיצוב מעלה-מטה ומטה-מעלה). בפיתוח תוכנה, בדיקות אינטגרציה עשויות לכלול גם ביצוע בדיקות לתכונות לא פונקציונליות בתוכנה, למשל בדיקת עומסים או אבטחת מידע. בפיתוח חומרה, בדיקות אינטגרציה עשויות לכלול גם בדיקות הרכבה פיזית של המעגל המודפס לתוך המוצר הכולל. שילוב מערכות בְּדִיקַת כִּלּוּל במילון טכנולוגיית המידע: פיתוח מערכות (תשס"ה), באתר האקדמיה ללשון העברית ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
תחמסאים

תַּחְמָסָאִים (שם מדעי: Caprimulgiformes) היא סדרת עופות ליליים או של בין-השמשות, שוכני יערות. צבעם אפור-חום מוכתם, בדומה לקליפות העצים שבהם הם שוכנים. הנוצה שופעת ורכה. שולי אברותיהם משיים והתעופה חרישית. אופייני להם - ראש עבה עם עיניים גדולות מאוד. מקורם קטן, ובבסיסו זיפים ארוכים. מפתח-הפה רחב ועמוק עד מאחורי העיניים. בסדרה 5 משפחות. התחמס מוזכר במקרא (ויקרא יא) אם כי יש הטוענים שמדובר שם במה שהיום קרוי בז. התחמס המצרי, הנובי והאירופי נדירים, אך נצפו מקננים בארץ. הגדול בבני הסדרה הוא פוטו ענק (Nyctibius grandis) שאורכו עד 60 ס"מ, ומשקלו עד 650 גרם. הקטן ביותר הוא תחמס ננסי (Chordeiles pusillus) שאורכו עד 16 ס"מ. סדרה תחמסאים (Caprimulgiformes) : משפחה תחמסיים (Caprimulgidae) תת-משפחה אירוסטופודים (Eurostopodinae) תת-משפחה Chordeilinae תת-משפחה Caprimulginae משפחה תחמסוניים (Nyctibiidae) משפחה פודרגיים (Podargidae) משפחה גואשריים (Steatornithidae) משפחה תחמסונים אוסטרליים (Aegothelidae) - נחשבת לעיתים לסדרה עצמאית. Nyctidromus albicollis תחמס אירופי Aegotheles cristatus פודרגוס ינשופי Antrostomus carolinensis גואשרו מדיה וקבצים בנושא תחמסאים בוויקישיתוף תחמסאים, באתר ITIS (באנגלית) תחמסאים, באתר NCBI (באנגלית) תחמסאים, באתר האנציקלופדיה של החיים (באנגלית) תחמסאים, באתר GBIF (באנגלית) תחמסאים, באתר אנציקלופדיה בריטניקה (באנגלית) תחמס נובי באתר תצפית ניר חסון, לראשונה מאז קום המדינה, התחמס המצרי נצפה מקנן בישראל, באתר הארץ, 9 בפברואר 2018 מילון בעלי חיים א"י (תשכ"ג), 1963, באתר האקדמיה ללשון העברית
לולאת פרפר אלפיני

לולאת פרפר אלפיני היא קשר המשמש בטיפוס. הקשר מאפשר התחברות לחבל מתוח והפעלת כוח בניצב לכיוון החבל. השימוש האלפיני בקשר נעשה בדרך כלל כאשר קבוצת אנשים הולכת על שלג; במצב זה יחוברו כל האנשים מלבד אלו שבקצה בעזרת הקשר. בסנפלינג משתמשים פעמים רבות בלולאה כך שהמשלח מתחבר לחבל האבטחה של הגולש (לאבטחת עצמו). יתרונותיו של הקשר טמונים בכך שכמעט ואינו מחליש את החבל וגודל הלולאה ניתן לכוונון קל יחסית. עם זאת, קשה מאוד ליצור אותו ביד אחת והוא דורש מיומנות מסוימת. מדיה וקבצים בנושא לולאת פרפר אלפיני בוויקישיתוף
שושני

האם התכוונתם ל... אירית שושני – סופרת ישראלית יחזקאל שושני – זואולוג ישראלי יקיר שושני – פיזיקאי ישראלי ופילוסוף של המדע מר שושני – כינויו של תלמיד חכם ופילוסוף פנומנלי נודע סעדיה שושני – איש ציבור מימי היישוב וראשית ימי מדינת ישראל עזרא שושני – איש ציבור ירושלמי שמשון שושני – איש חינוך ומנכ"ל משרד החינוך שושן שושנה
טרוגוניים

טרוגוניים (שם מדעי: Trogonidae) היא משפחת עופות טרופיים שצבעיהם מן המבריקים והמגוונים ביותר, ולהם דו צורתיות זוויגית בולטת. משפחה זו היא היחידה בסדרת הטרוגונאים (Trogoniformes). מיני עופות אלה בינוניים בגודלם והם בעלי זנבות ארוכים ומפוארים. מרבית המינים חיים ביערות הגשם הטרופיים של אמריקה הדרומית והמרכזית כשהסוג Apaloderma מצוי ביערות אפריקה שמדרום לסהרה והסוגים Harpactes ו-Apalharpactes חיים בדרום-מזרח אסיה. לטרוגונאים כנפיים קצרות, זנב ארוך, ורגליים קצרות. חלוקת האצבעות מיוחדת. ראשונה ושנייה פונות אחורנית, שלישית ורביעית קדימה. המקור קצר, עבה וכפוף כלשהו בקצהו. מפתח־הפה רחב ועמוק, שוכני יער טרופי. ניזונים מפירות ומחרקים שהם אורבים להם, או צדים אותם ביעף. מקננים בנקרות־עצים. 2-4 ביצים. חובשי־קן. בסדרה משפחה אחת. הגדול בבני המשפחה הוא קורוקו הדור (Pharomachrus mocinno) שאורכו עד 40 ס"מ ואורך נוצות הזנב עד 65 ס"מ כשמשקלו עד 210 גרם. הקטן ביותר הוא טרוגון אדום שת (Harpactes duvaucelii) שאורכו עד 23 ס"מ ומשקלו עד 40 גרם. סדרה טרוגונאים (Trogoniformes) משפחה טרוגוניים (Trogonidae) סוג Apaloderma סוג ומין יחיד קצאל אוזנן (Euptilotis neoxenus) סוג Harpactes סוג Apalharpactes סוג קצאל (Pharomachrus) סוג Priotelus סוג טְרוֹגוֹן (Trogon) Trogon collaris קצאל זהוב ראש Priotelus temnurus Apalharpactes mackloti Euptilotis neoxenus מדיה וקבצים בנושא טרוגוניים בוויקישיתוף טרוגוניים, באתר ITIS (באנגלית) טרוגוניים, באתר NCBI (באנגלית) טרוגוניים, באתר Animal Diversity Web (באנגלית) טרוגוניים, באתר האנציקלופדיה של החיים (באנגלית) טרוגוניים, באתר GBIF (באנגלית) טרוגוניים, באתר אנציקלופדיה בריטניקה (באנגלית)
גדיש (פירושונים)

גדיש היא ערימת תבואה שנקצרה, טרם הפיכתה לאלומות. האם התכוונתם ל... גדיש – מושב ליד חבל תענך, השייך למועצה אזורית הגלבוע אישים: אורית גדיש – יושבת ראש חברת הייעוץ הניהולי הבינלאומית "ביין אנד קומפני" (Bain & Company) יעקב גדיש – כלכלן ישראלי
לוקאס (פירושונים)

לוקאס (מיוונית: Λουκάς) הוא שם ממקור יווני. האם התכוונתם ל... לוקאס – קדוש נוצרי בן המאה הראשונה לספירה שמיוחס לו חיבור שניים מן הספרים בברית החדשה הבשורה על פי לוקאס – ספר בברית החדשה שכתיבתו מיוחסת ללוקאס לוקאס (סרט) – סרט עלילתי משנת 1986 אדוארד לוקאס – מתמטיקאי צרפתי ג'ורג' לוקאס – קולנוען ומפיק אמריקאי לוקאס ארטס – חברה התמחתה בפיתוח והפצה של משחקי מחשב ג'וש לוקאס – שחקן אמריקאי לאופולד לוקאס – היסטוריון יהודי-גרמני רוברט לוקאס – כלכלן אמריקאי לוקס (פירושונים) לוק
חסרי-כנף

חסרי-כנף או חשוכי כנף (שם מדעי: Apterygota) היא תת-מחלקה קטנה של חרקים חסרי כנפיים, הדבר נכון לגביהם בהווה אך גם בעבר האבולוציוני שלהם. בשלב הנימפה הכנפיים שלהן קטנות ודומות לבוגר והעור שלהן דק ושקוף או בעל שקיפות בינונית. התיעוד הראשון בהיסטוריית חקר המאובנים שלהן הוא מתקופת דבון (אחת מתקופות הפלאוזואיקון). מדיה וקבצים בנושא חסרי-כנף בוויקישיתוף חסרי-כנף, באתר ITIS (באנגלית) חסרי-כנף, באתר אנציקלופדיה בריטניקה (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
אל מייקלס

אלן ריצ'רד "אל" מייקלס (אנגלית: Alan Richard "Al" Michaels; נולד ב-12 בנובמבר 1944) הוא שדרן ספורט יהודי-אמריקני. מייקלס נולד בברוקלין, ניו יורק ועבר בצעירותו ללוס אנג'לס. הוא החל את קריירת השדרן במשחקי קולג' ולאחר מכן שידר את משחקי הסינסינטי רדס וסן פרנסיסקו ג'איינטס. מייקלס עבד במשך שלושה עשורים (1977 - 2006) עבור רשת ABC ומאז 2006 עבור רשת NBC. זכה בפרסים רבים, ביניהם פרס אמי. זכה גם להטביע כוכב בשדרת הכוכבים של הוליווד. מייקלס הוא אחד מן השדרים האמריקאים הבודדים ששידר משחקי אליפות בארבעה ענפי ספורט שונים: וורלד סיריס (בייסבול), סופרבול (פוטבול), גביע סטנלי (הוקי קרח) וגמר אליפות ה-NBA (כדורסל). מייקלס שידר גם קרבות איגרוף. התפרסם במיוחד כאשר שידר את נס על הקרח - ניצחונה המדהים של נבחרת ארצות הברית בהוקי קרח על נבחרת ברית המועצות 3-4 בדרך לזכייה במדליית הזהב באולימפיאדת החורף של 1980, שבו טבע את המשפט האלמותי "האם אתם מאמינים בניסים? כן!" ואת רעידת האדמה שהתרחשה דקות אחדות לפני פתיחת המשחק השלישי של הוורלד סיריס של שנת 1989 בסן פרנסיסקו (מייקלס אף היה מועמד לזכייה נוספת בפרס אמי על דיווחי החדשות שהעביר על תוצאות רעידת האדמה). כאשר החלה רעידת האדמה, שותפו לשידור השתתק, אך מייקלס הספיק לומר "אני אומר לך, יש לנו רעידת---" לפני שהשידור נקטע. כאשר השידור התחדש לאחר כ-15 דקות, פתח מייקלס את השידור בהומור ואמר "זו הייתה פתיחת המשחק הדרמטית ביותר בתולדות הטלוויזיה". בשנת 2020 נבחר להיכל התהילה של הבייסבול. מייקלס נשוי ואב לשתי בנות. מתגורר בלוס אנג'לס. הופיע במספר סרטים וסדרות טלוויזיה, בחלקם בתפקיד עצמו. מדיה וקבצים בנושא אל מייקלס בוויקישיתוף אל מייקלס, ברשת החברתית אקס (טוויטר) מדוע הם קוראים לזה נס?, באתר ABC Sports ריאיון עם אל מייקלס על רעידת האדמה ששידר בשידור חי ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרנצ'סקו סוריאנו

פרנצ'סקו סוריאנו (באיטלקית: Francesco Soriano; נולד ב-1548 או 1549, נפטר ב-1621) היה מלחין איטלקי מתקופת הרנסאנס. הוא היה אחד החברים המוכשרים והמיומנים באסכולה הרומאית בדור הראשון שאחרי ג'ובאני פלסטרינה. סוריאנו נולד בסוריאנו, סמוך לוויטרבו. הוא למד ב"בזיליקה די סן ג'ובאני אין לטראנו" ברומא אצל כמה מורים, ביניהם פלסטרינה, הוסמך לכמורה בשנות ה-70' של המאה ה-16 ובשנת 1580 היה למאסטרו די קאפלה ב"סן לואיג'י דאי פרנצ'זי", גם היא ברומא. ב-1581 עבר למנטובה, שם קיבל משרה בחצר גונזגה, אבל ב-1586 חזר לרומא שם נשאר עד סוף חייו ועבד כמנצח מקהלה בשלוש כנסיות נפרדות, ביניהן הקאפלה היוליאנית בכנסיית פטרוס הקדוש. סוריאנו פרש בשנת 1620. סוריאנו עבד עם פליצ'ה אנריו בתיקון ספר התפילות הקתולי להתאימו לדרישות הקונטרה-רפורמציה, עבודה שפלסטרינה לא הספיק להשלים. מבחינה סגנונית, המוזיקה של סוריאנו דומה מאוד לזו של פלסטרינה, אך במידת מה ניכרת בה השפעתן של המגמות המתקדמות שרווחו סמוך למפנה המאה. הוא אימץ את הסגנון הפוליכוראלי של האסכולה הוונציאנית ובה בשעה המשיך במסורת הכתיבה הפוליפונית החלקה של פלסטרינה; כן נטה למרקמים הומופוניים, שהקלו בדרך כלל על הבנת הטקסט המושר. סוריאנו כתב מיסות, מוטטים (חלקם לשמונה קולות), מזמורי תהילים (קובץ אחד, שיצא בוונציה בשנת 1616, כתוב ל-12 קולות ובסו קונטינואו), פסיונים לכל אחת מבשורות השליחים (מתאוס, מרקוס, לוקאס ויוהנס),אנטיפונים מריאניים וכמה ספרי מדריגלים. הפסיונים שלו הם מבשרים משמעותיים למוזיקה המפורסמת יותר, שנכתבה לאותם טקסטים בתקופת הבארוק, כגון אלה של יוהאן סבסטיאן באך; הם כתובים בסגנון מאופק אך דרמטי, תוך ניסיון מסוים לאפיין דמויות. במידה ידועה, הם מבשרים את האורטוריה, בשילוב של קולות סולו, מקהלה ותפקידי דמויות ללא משחק, אבל בסגנון המקורב יותר לזה של פלסטרינה מאשר לכל כתיבה בארוקית. "פרנצ'סקו סוריאנו" מילון גרוב החדש למוזיקה ומוזיקאים בעריכת סטנלי סיידי 1980 ISBN 1-56159-174-2 "מוזיקה ברנסאנס" ניו יורק, נורטון ושות' 1954 ISBN 0-393-09530-4 מדיה וקבצים בנושא פרנצ'סקו סוריאנו בוויקישיתוף פרנצ'סקו סוריאנו, באתר MusicBrainz (באנגלית) פרנצ'סקו סוריאנו, באתר Discogs (באנגלית)
צפון בראבנט

צפון בראבנט (בהולנדית: ‏Noord-Brabant‏Ⓘ‏) הוא מחוז הנמצא בחלקה הדרומי של הולנד. המחוז גובל עם בלגיה בדרום, עם זיילנד במערב, עם נהר המז בצפון ובדרום מזרח עם לימבורג ובירתו היא העיר דן בוס. מועצת המחוז מונה 79 מושבים והיא כפופה לנציב המלך. הנציב הנוכחי הוא וים ון דר דונק (Wim van de Donk). שטח המחוז עומד על כ־4,919 קמ"ר (השני בגודלו) ואוכלסייתו היא כ־2,415,946 איש (השלישי בגודלו). צפיפות האוכלוסייה במחוז עומדת על 491 איש לקמ"ר. לפי נתוני הלשכה המרכזית לסטטיסטיקה של הולנד משנת 2002/2003, 24% מאוכלוסיית המחוז הם חסרי דת, 6% מהתושבים פרוטסטנטים, 64% קתולים, 4% מוסלמים ו־1% מגדירים את עצמם אחרת. מדיה וקבצים בנושא צפון בראבנט בוויקישיתוף אתר האינטרנט הרשמי של צפון בראבנט צפון בראבנט, ברשת החברתית פייסבוק צפון בראבנט, ברשת החברתית אקס (טוויטר) צפון בראבנט, ברשת החברתית אינסטגרם צפון בראבנט, ברשת החברתית LinkedIn צפון בראבנט, סרטונים בערוץ היוטיוב צפון בראבנט, באתר פינטרסט צפון בראבנט, באתר אנציקלופדיה בריטניקה (באנגלית) ערך זה הוא קצרמר בנושא הולנד. אתם מוזמנים לתרום לוויקיפדיה ולהרחיב אותו.
פרס היינריך היינה

פרס היינריך היינה (בגרמנית: Heinrich-Heine-Preis) הוא פרס ספרותי, הקרוי על שמו של היינריך היינה, מגדולי השירה והספרות של גרמניה. הפרס ניתן בדיסלדורף, עיר הולדתו של היינה, ב-13 בדצמבר, שהוא יום הולדתו. הענקת פרס היינריך היינה בדיסלדורף החלה בשנת 1972, עם חגיגות 175 שנה להולדתו של היינה. בתחילה חולק הפרס אחת לשלוש שנים, ומשנת 1981 הוא מחולק אחת לשנתיים. לזוכה בפרס מוענקים, מלבד היוקרה הכרוכה בקבלתו, גם 50,000 אירו. הפרס מוענק לאישיות שבאמצעות יצירתה, ותוך התייחסות לזכויות האדם בהתאם לרוח עבודתו של היינה, תרמה לקידום רווחתם האנושית והפוליטית של בני האדם; קידמה את ההבנה ההדדית בין בני האדם, וסייעה להבנה כי כל בני האדם שייכים לקבוצה אחת: האנושות. עם הזוכים בפרס היינריך היינה נמנים סבסטיאן הפנר (1978), מקס פריש (1989), ואלפרידה ילינק (2002). בדצמבר 2008 הוענק הפרס לסופר הישראלי עמוס עוז, שרבים מספריו תורגמו לגרמנית, וב-2024 לדויד גרוסמן. פרס ספרותי בעל שם זהה התקיים בגרמניה המזרחית החל משנת 1953, וחדל להתקיים בשנת 1990, לאחר איחוד גרמניה. 1972 קארל צוקמאייר 1975 פייר ברטאו (Bertaux) 1978 סבסטיאן הפנר 1981 ואלטר ינס (Jens) 1983 קארל פרידריך פון וייצזקר (Weizsäcker) 1985 גינטר קונרט (Kunert) 1987 מריון דנהוף (Dönhoff) 1989 מקס פריש 1991 ריכרד פון וייצזקר 1993 וולף בירמן 1996 ולדיסלב ברטושבסקי (Bartoszewski) 1998 הנס מגנוס אנצנסברגר (Enzensberger) 2000 וינפריד גיאורג זבאלד 2002 אלפרידה ילינק 2004 רוברט גרנהארד (Gernhardt) 2006 פטר הנדקה 2008 עמוס עוז 2010 סימון וייל (Veil) 2012 יורגן האברמס 2014 אלכסנדר קלוגה 2016 א. ל. קנדי 2018 לאולוקה אורלנדו 2020 רייצ'ל סלמנדר 2022 יורי אנדרוכוביץ' 2024 דויד גרוסמן ספרות גרמנית אתר האינטרנט הרשמי של פרס היינריך היינה חיים אברהם‏, עמוס עוז זכה בפרס היינריך היינה - וואלה תרבות, באתר וואלה, 5 בנובמבר 2008 וואלה תרבות‏, הסופר הישראלי דוד גרוסמן זכה בפרס היינה היוקרתי, באתר וואלה, 22 באוגוסט 2024
מתחם הטניס הבין-לאומי על שם ח'ליפה

מתחם הטניס הבין-לאומי על שם ח'ליפה הוא מתחם טניס הנמצא בדוחה, בירת קטר. המתחם שייך לפדרציית הטניס של קטר ומנוהל על ידה. במתחם נערך טורניר מסבב הגברים (אליפות קטר אקסון מובייל הפתוחה) ובעבר נערך בו גם טורניר ממסבב הנשים (אליפות קטר טוטאל הפתוחה). בנוסף נערכו במתחם משחקי הטניס והסקווש במסגרת משחקי אסיה בשנת 2006. כמו כן אירח המתחם בין השנים 2008–2010 את אליפות סבב ה-WTA‏. המתחם נפתח ב-16 בדצמבר 1992. הוא כולל 27 מגרשי טניס, ואצטדיון מרכזי עם תכולה של 4,106 צופים. מדיה וקבצים בנושא מתחם הטניס הבין-לאומי על שם ח'ליפה בוויקישיתוף אתר פדרציית הטניס של קטר ערך זה הוא קצרמר בנושא קטר ובנושא טניס. אתם מוזמנים לתרום לוויקיפדיה ולהרחיב אותו.